**Selgitus by TTa, 15. 04. 2021**

**Loengud sildiga „ei kuulu täies mahus programmi“ olid varem „Evolutsioonlise ökoloogia“ kursuse täiemõõduline osa, aga seoses uute teemade lisandumisega on nende kaal nüüd väiksem. Eksamil küsin neist teemadest vaid väheseid allpool konkreetselt üles loetud põhimõttelisi asju. Loodan siiski, et leiate endas huvi need tekstid tervikuna läbi lugeda. Ehk siis kindlasti vaja teada:**

**Loeng 11.** Ökoloogiline nišš: aru saada kahest asjast: 1) stabiilses keskkonnas on kasulik kitsalt spetsialiseeruda, muutlikus keskkonnas on kasulikum olla generalist; 2) et niši laius võib evolutsioneeruda konkurentliikide mõjul ja tunnusenihke (character displacement) mõiste siin kontekstis.

**Loeng 12.** Koevolutsooni mõiste. Aru saada viiest võimalikust stsenaariumist kiskja-saaklooma koevolutsioonis.

**Loeng 17-18.** Liigiteke. Mis on (bioloogiline) liik ja mida mõistetakse liigitekke all (ristumisbarjääri teke…). Saada aru, mis on sümpatriline ja mis allopatriline liigiteke. Aru saada, mis probleemid on sümpatrilise liigitekkega ja et nende probleemide tõttu on sümpatriline liigiteke pigem erandlik ja enamus liigiteket maailmas on usutavasti olnud allopatriline.

**Loeng 18.** (multilevel) jääb vabalugemiseks.

**Loeng 21.** Osata loetleda saaklooma kohastumusi 1) vältimaks leitud saamist ja 2) vältimaks ära söödud saamist. Mülleri ja Batesi mimikri mõiste.